b'\n_START_ARTICLE_\nZora Pi\xc5\xa1\xc4\x8danc\n_START_SECTION_\n\xc5\xbdivljenjepis\n_START_PARAGRAPH_\nZora Pi\xc5\xa1\xc4\x8danec je v Trstu obiskovala trgovsko \xc5\xa1olo, ki pa jo ni dokon\xc4\x8dala. Leta 1927 se je skupaj z dru\xc5\xbeino preselila v Toskano, kjer so do o\xc4\x8detove upokojitve \xc5\xbeiveli v Pisi, nato pa se preselili v Gorico, kjer je postala tajnica gori\xc5\xa1ke Marijine dru\xc5\xbebe in leta 1952 upravnica lista Katoli\xc5\xa1ki glas.\n_START_SECTION_\nLiterarno delo\n_START_PARAGRAPH_\nPi\xc5\xa1\xc4\x8dan\xc4\x8deva je za\xc4\x8dela pisati novele in povesti med vojno in jih objavljala v zamejskih revijah. Samostojno pa so njena dela, ki ve\xc4\x8dinoma opisujejo \xc5\xbeivljenje primorskih ljudi, iz\xc5\xa1le v Gori\xc5\xa1ki Mohorjevi dru\xc5\xbebi pod naslovi: Cvetje v viharju (1953), Dom v tujini (1958), Andrejka (1970), Pastirica Ur\xc5\xa1ka (1979), Most \xc4\x8dez ocean (1984). Leta 1985 je iz\xc5\xa1el njen zgodovinski roman Blagovestnika Slovanov, ki govori o delovanju misijonarjev Cirila in Metoda na Velikomoravskem. \xc5\xbdivljenjepis brata L. Pi\xc5\xa1\xc4\x8danca, ki je i\xc5\xa1el 1987 pa je podala v delu Pesnik zelene pomladi.'